Andreas Pyndt
Andreas Pyndt Andersen (født 4. marts 2001) er en dansk fodboldspiller, der spiller for Hvidovre if i den danske 1. Division, udlejet fra Brøndby IF. Han har repræsenteret flere danske ungdomslandshold.

Karriere

Brøndby

Ungdomskarriere 
Pyndt begyndte sin karriere i hjembyens klub Allerød FK, inden han skiftede til Brøndby IF i 2011. Som en del af U/12 holdet vandt han REWE Stockhausen Junior Cup 2012 i Tyskland ved at slå Bayer 04 Leverkusen i finalen på straffe, efter at have haft tidligere slået andre tyske ungdomshold i form af Werder Bremen, Fortuna Düsseldorf, VfL Wolfsburg og Hannover 96. I oktober 2017 underskrev Pyndt en treårig kontraktforlængelse med Brøndby.

I maj 2020 blev Pyndt annonceret som en del af det nye Brøndby U/20-hold, som blev annonceret af fodbolddirektør Carsten V. Jensen. Han modtog en etårig kontraktforlængelse som en del af det nye team sammen med kollegaer fra U/19 år, Emil Staugaard, Jacob Rasmussen og Jagvir Singh. På det tidspunkt var Pyndt kaptajn for holdet under 19 år.

Førsteholdet 
Pyndt fik sin første optræden for Brøndbys førstehold den 22. november 2018, som en indskiftning for Morten Frendrup i det 86. minut da Brøndby vandt 4-1 over BK Marienlyst i DBU Pokalen.

Den 17. december 2020 spillede Pyndt sit andet førsteholds optræden og kom ind som erstatning i forlænget spilletid for Hjörtur Hermannsson, da Brøndby tabte 2–1 til Fremad Amager i DBU Pokalen.

B.93 (leje)
Den 31. januar 2022, blev Pyndt udlejet til den danske 2. divisions klub B.93 for resten af sæsonen.

Landsholdskarriere 
Pyndt har 7 landskampe for Danmarks U/16 hold og 11 landskampe på Danmark U/17 hold.

Referencer

Eksterne henvisninger 
 

Fodboldspillere fra Danmark